OpenLLM-France/wikimedia huggingface dataset:
# Càrrega viral

La càrrega viral és una estimació de la quantitat de virus present en una mostra de líquid corporal. Com a exemple, la quantitat d'ARN viral present en una mostra de plasma sanguini pot servir per estimar quants virus hi ha a l'organisme i quin impacte tindran en la salut del pacient. Les proves de càrrega viral més comunes són per al HIV tipus 1, citomegalovirus, virus de la hepatitis B i virus de la hepatitis C.

## Utilització

La càrrega viral és un examen de tipus quantitatiu, més precís que no de tipus qualitatius com ara la PCR, que serveix només per a detectar la presència d'un àcid nucleic (p. ex. ADN) (viral i no viral) específic en una determinada mostra.
Mitjançant exàmens regulars de càrrega viral és possible verificar l'estadi d'una malaltia i l'eficiència d'un tractament. Com major sigui la càrrega viral, més probable és que els símptomes apareguin i causin problemes. Els exàmens regulars permeten verificar si un tractament està essent eficaç en cas que hi hagi una disminució significativa de la càrrega viral i es mantingui la càrrega viral pròxima la zero en els mesos posteriors.
Atès que es tracta amb grans nombres, es mesura en escala exponencial o logarítmica de 10, així: 10 = log1 = 10 elevat a 1; 100 = log2 = 10 elevat a 2; 1000 = log3 = 10 elevat a 3... 10.000.000 = log7 = 10 elevat a 7. D'aquesta forma, el logaritme en base 10 mesura aproximadament el «nombre de zeros» en un recompte.

## Referències

* ↑ U.S. Department of Health and Human Services. 2009. HIV and Its Treatment: What You Should Know. Available for download from http://aidsinfo.nih.gov/contentfiles/HIVandItsTreatment_cbrochure_en.pdf
* ↑ Puren, Adrian; Gerlach, Jay L.; Weigl, Bernhard H.; Kelso, David M.; Domingo, Gonzalo J. (2010). "Laboratory Operations, Specimen Processing, and Handling for Viral Load Testing and Surveillance". The Journal of Infectious Diseases 201: S27–36. doi:10.1086/650390. PMID: 20225943
* 1 2 3 «O QUE É CARGA VIRAL?» (en (portuguès)). Arxivat de l'original el 28/7/2013. [Consulta: 18 febrer 2021].
# Atac informàtic

Un atac informàtic o ciberatac és un mètode pel qual un individu, mitjançant un sistema informàtic, intenta prendre el control, desestabilitzar o danyar un altre sistema informàtic (ordinador, xarxa privada, etcètera).
Hi ha diversos tipus d'atacs informàtics. Alguns són:
* Atac de denegació de servei, també anomenat atac DOS (Denial of Service), és un atac a un sistema de computadores o xarxa que causa que un servei o recurs sigui inaccessible als usuaris legítims, normalment provocant la pèrdua de la connectivitat de la xarxa pel consum de l'amplada de banda de la xarxa de la víctima o sobrecàrrega dels recursos computacionals del sistema de la víctima.
* Man in the middle, de vegades abreujat MitM, és una situació on un atacant supervisa (generalment mitjançant un rastrejador de ports) una comunicació entre dues parts i falsifica els intercanvis per fer-se passar per una d'elles.
** Atacs de REPLAY, una forma d'atac de xarxa, en el qual una transmissió de dades vàlida és maliciosa o fraudulentament repetida o retardada. És duta a terme per l'autor o per un adversari que intercepta la informació i la retransmet, possiblement com a part d'un atac emmascarat.
* Atac de dia zero, atac realitzat contra un ordinador, a partir del qual s'exploten certes vulnerabilitats, o forats de seguretat d'algun programa o programes abans que es coneguin aquelles, o que, una vegada publicada l'existència de la vulnerabilitat, es realitzi l'atac abans de la publicació del pegat que la solventi.

## Altres atacs

* Atac per força bruta. No és necessàriament un procediment que s'hagi de realitzar per processos informàtics, encara que aquest sistema estalviaria temps, energies i esforços. El sistema d'atac per força bruta, tracta de recuperar una clau provant totes les combinacions possibles fins a trobar aquella que es busca, i que permet l'accés al sistema, programa o arxiu en estudi.

## Referències

* ↑ SearchSecurity.com. «What is a distributed denial of service attack» (en anglès), 10-07-2006. [Consulta: 26 abril 2009].
* ↑ Kioskea.net. «Ataque Man in the Middle», 16-10-2008. Arxivat de l'original el 2009-04-14. [Consulta: 26 abril 2009].
* ↑ Kioskea.net. «Ataque de Replay, tipo de Man in the Middle», 16-10-2008. Arxivat de l'original el 2009-03-13. [Consulta: 26 abril 2009].
* ↑ Diario Tecnológico. «Vulnerabilidades al ataque de día cero». Arxivat de l'original el 2009-04-26. [Consulta: 26 abril 2009].
* ↑ Marta Cabanillas para PCWorld. «Los hackers lanzan ataques de día cero contra Excel», 25-02-2009. Arxivat de l'original el 2009-02-27. [Consulta: 26 abril 2009].

## Vegeu també

* Vulnerabilitat (informàtica)
* Furoner
# Oligoryzomys fornesi

Oligoryzomys fornesi és una espècie de mamífer rosegador de la família dels cricètids. Viu al nord-est de l'Argentina, l'est del Paraguai i el centre-sud del Brasil. Els seus hàbitats naturals són les zones obertes, els herbassars i les zones mixtes de bosc de galeria i matollar. Algunes poblacions estan amenaçades per la desforestació.
L'espècie fou anomenada en honor del zoòleg argentí Abel Fornes.

## Referències

* ↑ Weksler, M. et al. Oligoryzomys fornesi. UICN 2016. Llista Vermella d'espècies amenaçades de la UICN, edició 2016, consultada el 14 febrer 2017.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 139. ISBN 978-0801893049.
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# Palau d'Udaipur

El Palau d'Udaipur és el palau del Rânâ a la vora del llac Pichola, a Udaipur (Rajasthan), l'Índia. La seva part més antiga és el Raj Aangan, la cort reial que data de 1571. Regularment ampliat en el transcurs del temps, és un encadenament laberíntic de palaus: Manak Mahal, el palau de robí, Zenana Mahal, el palau de les dones, Dilkusha Mahal, el palau de l'alegria, Chini Chitrashala, el saló xinès enrajolat de faiances xineses i holandeses, Moti Mahal, el palau de les perles, Sheesh Mahal, el palau dels miralls. Una part ha estat condicionada com a hotel, mentre que la resta s'ha convertit en museu.

## Referències

* ↑ Srivatsa, Indira. A TO Z INDIA - MAY 2022 (en anglès). A TO Z INDIA, 2022-04-24, p. 5.
* ↑ Garg, Sanchit; Agarwal, Pradeep; Ranawat, P. S.; Kaur, Parminder; Singh, Amritpaul «Rajnagar Marble: a Prominent Heritage Stone from Rajasthan, NW India» (en anglès). Geoheritage, 14, 1, 10-12-2021, pàg. 4. DOI: 10.1007/s12371-021-00621-4. ISSN: 1867-2485.
* ↑ Chaturvedi, B. K.. Tourist Centers Of India (en anglès). Diamond Pocket Books (P) Ltd., 2002, p. 114. ISBN 978-81-7182-137-2.
# Palau d'Osborne

Palau d'Osborne o Osborne House és una antiga residència pertanyent a la família reial britànica a l'illa de Wight. Construït entre 1845 i 1851 per ordre de la reina Victòria I del Regne Unit i del príncep consort Albert de Saxònia-Coburg Gotha. El palau fou dissenyat pel mateix príncep consort i les obres foren executades per Thomas Cubitt. Cubitt també havia construït la façana principal del Palau de Buckingham. A l'emplaçament on se situà el palau ja hi havia una petita casa que s'hagué de demolir.
L'arquitectura neorenaixentista del palau s'inspira en el renaixement italià i com a conseqüència posseeix dues campanilles complerts . El palau s'estructurava en dues plantes, mentre la primera era d'ús personal de la reina, la segona era per ús exclusiu de la princesa Beatriu del Regne Unit.
Osborne esdevingué la residència preferida de la reina Victòria al llarg de tota la seva vida i fou precisament en aquest palau on hi morí al mes de gener de 1901. A la mort de la reina, el seu successor, el rei Eduard VII del Regne Unit cedí la casa a l'estat i tan sols la princesa Beatriu hi mantingué una casa de la seva propietat dintre de l'extensa finca. Eduard VII preferí residí a la seva pròpia casa de camp, Sandringham. Osborne House ha despertat estranyes admiracions entre importants personatges històrics, des del kàiser Guillem II de Prússia fins a Adolf Hitler que ordenà que es preservés Osborne dels atacs aeris alemanys al Regne Unit durant la Segona Guerra Mundial.
A partir del 1903 es destinà el Palau a un centre de formació de la Marina britànica. Osborne esdevingué des d'aquell moment una instal·lació militar de prestigi a la qual hi acudiren el rei Eduard VIII del Regne Unit, el rei Jordi VI del Regne Unit i el príncep i duc de Kent, Jordi del Regne Unit. Amb el tancament del Palau com a centre de formació naval passà a constituir-se com un museu i posteriorment com un centre on es retiren membres de l'exèrcit britànic: "King Edward VII Retirement Home for Officers". Avui el principal palau és un museu obert al públic.
# Atagenins

Els atagenins (Attageninae) són una subfamília de coleòpters de la família Dermestidae. Té els següents gèneres:
* Apphianus Beal, 2005
* Attagenus Latreille, 1802
* Egidyella Reitter, 1899
* Katkaenus Háva, 2006
* Novelsis Casey, 1900
* Ranolus Blair, 1929
* Sefrania Pic, 1899

## Referències

* ↑ Dermestidae Species List at Joel Hallan's Biology Catalog. Texas A&M University. Retrieved on 14 May 2012.
# Crespin

«Crespin» té aquests significats:
Toponímia
* Crespin (Nord), municipi francès.
* Crespin (Tarn), municipi francès.
* Crespin (Avairon), municipi francès.
Onomàstica
# Orosí

L'Orosi és un volcà inactiu de Costa Rica, situat a la Cordillera de Guanacaste prop de la frontera amb Nicaragua. L'àrea propera al volcà atrau molts ecoturistes, a causa de la seva biodiversitat (que inclou el Parc Nacional Guanacaste).
El "Volcà Orosí" en si mateix té una forma cònica vista des del nord o l'oest, però els seus flancs estan molt erosionats. El complex inclou Orosí, Orosilito, Volcà Pedregal i Cacao. El cim més alt del complex volcànic és el Volcà Cacao a 1.659 m d'alçada, a 5,5 km al sud-est d'Orosí. Es van informar d'erupcions històriques a Orosí els anys 1844 i 1849, però fins i tot en el moment de les primeres observacions vulcanològiques a finals del segle XIX, Orosí estava cobert de grans arbres, i les erupcions poden haver estat en realitat del veí Rincón de la Vieja.
No ha registrat activitat eruptiva des de l'època precolonial. S'estima que la seva última erupció va succeir l'any 3500 aC aproximadament.
A la base del volcà es troba l'estació biològica Maritza, que investiga la biologia aquàtica, la qual fou fundada conjuntament amb el Centre Stroud de Recerca de l'Aigua, de l'Acadèmia de Ciències Naturals de Filadèlfia.
No s'ha de confondre el nom d'aquest volcà Orosí, que és una paraula amb la tònica aguda, amb el del poble d'Orosi, paraula en què la tònica és plana. Atès que segons recents investigacions l'idioma chorotega sembla haver estat trivocàlic i no haver comptat amb la lletra o, és possible que el nom original del rei i del volcà hagi estatUrusí.

## Referències

* 1 2 «Orosí», Global Volcanism Program, Smithsonian Institution.
* ↑ «Global Volcanism Program | Orosí» (en anglès). volcano.si.edu. [Consulta: 30 juny 2019].
# Oxalis corniculata

Oxalis corniculata o agrella o agrelles és una planta herbàcia d'aspecte delicat i creixement lent de la família de les oxalidàcies del gènere Oxalis semblant a Oxalis stricta. Té una tija estreta i prostrada, de la qual fàcilment sorgeixen arrels dels nodes. Les fulles, trifoliades -dividides en tres folíols arrodonits- recorden a la forma de les dels trèvols. Algunes varietats tenen fulles verdes, mentre altres, com O. corniculata var. atropurpurea, les tenen morades. Les fulles tenen estípules inconspícues a la base de cada pecíol.
El fruit és una càpsula estreta, cilíndrica, d'1–2 cm de llargada, i notable per la seva explosiva dispersió de les llavors que conté, d'1 mm de llargada.

## Distribució

És probable que aquesta espècie provingui del sud-est asiàtic. Fou descrita per primer cop per Linnaeus el 1753 usant espècimens d'Itàlia, i sembla havia estat introduïda a Itàlia des de l'est abans de l'any 1500. Avui dia té una distribució cosmopolita i és considerada una mala herba en jardins, camps agrícoles i gespes.

## Usos

Les fulles d'O. corniculata és comestible, amb un picant sabor de llimona. Es pot preparar una beguda infusionant les fulles amb aigua calenta durant uns 10 minuts, endolcint-la i després refredant-la. La planta sencera és rica en vitamina C. Qualsevol planta del gènere Oxalis és segura a baixes dosis, però si es menja en quantitats considerables al llarg del temps pot inhibir l'absorció de calci pel cos.

## Notes

* ↑ DCVB
* 1 2 Groom, Quentin; Van der Straeten, Jan; Hoste, Ivan «The origin of Oxalis corniculata L.» (en anglès). PeerJ, 7, 13-02-2019, pàg. e6384. DOI: 10.7717/peerj.6384. ISSN: 2167-8359.
* ↑ von Linné, Carl. «Species plantarum».
* ↑ Hackney, P. 1992. Stewart & Corry's Flora of the North-east of Ireland. Institute of Irish Studies, Queen's University of Belfast.
* ↑ UC Davis IPM
* 1 2 Lee Allen Peterson, Edible Wild Plants, Houghton Mifflin Company, New York City (1977), p. 104.

## Enllaços externs

* Jepson Manual Treatment
* Photo gallery
* Quattrofolium Arxivat 2007-08-19 a Wayback Machine.
* «BSBI List 2007» (xls). Botanical Society of Britain and Ireland. Arxivat de l'original el 2015-01-25. [Consulta: 17 octubre 2014].
# Atelins

Els atelins (Atelinae) són una subfamília de micos del Nou Món de la família dels atèlids, que inclou diverses espècies de mones aranya i mones llanoses. El tret distintiu d'aquests animals és la seva llarga cua prènsil, que és capaç de sostenir el seu pes.
Els atelins viuen a les Amèriques, en un àmbit geogràfic que s'estén des del sud de Mèxic fins al centre del Brasil i Bolívia. Són animals diürns i arborícoles que es mouen de manera ràpida i acrobàtica pels arbres, gràcies a la seva cua prènsil. Juntament amb els aluates, els atelins són els micos del Nou Món més grossos.

## Referències

* ↑ Robinson, John G.; Janson, Charles H.. «Capuchins, Squirrel Monkeys and Atelines: Socioecological Convergence with Old World Primates». A: Smuts, B.B., Cheney, D.L.; Seyfarth, R.M.; Wrangham, R. W., Struhsaker, T. T. (editors). Primate Societies. University of Chicago Press, 1987, p. 69–82.. ISBN 0-226-76715-9.
# Creu commemorativa (Fulleda)

La Creu commemorativa és una obra del municipi de Fulleda (Garrigues) inclosa en l'Inventari del Patrimoni Arquitectònic de Catalunya.

## Descripció

Es tracta d'una creu de terme feta tota de pedra, situada a l'encreuament amb el carrer Montblanc. Té una base quadrada i vèrtex arrodonits a la part superior, d'ella en surt un cos octogonal a manera de fust, el segueix el nus monolític, que és també esfèric-octogonal. Sobre el nus hi reposa la creu, d'extrems acabats en punxa, té una figura del crucificat feta de bronze. Hi veiem la inscripció Santa Missió 1952

## Referències

* ↑ «Creu commemorativa». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 febrer 2016].
# D'una embranzida

D'una embranzida (títol original en anglès, One Fast Move) és una pel·lícula d'acció estatunidenca escrita i dirigida per Kelly Blatz i protagonitzada per KJ Apa, Eric Dane, Maia Reficco, Edward James Olmos i Austin North. S'ha subtitulat al català.

## Repartiment

* KJ Apa com a Wes Neal
* Eric Dane com a Dean Miller
* Maia Reficco com a Camila
* Edward James Olmos com a Abel
* Austin North com a Cody
* Jackson Hurst com a Bobby Tresco

## Producció

El 21 de juny de 2022, es va anunciar que Apa participaria en la pel·lícula. El 28 de juny de 2022, es va anunciar que Dane Miller formaria part del repartiment i que el rodatge començaria a Atlanta. L'agost de 2022, es va comentar que Reficco, Olmos i North s'hi havien afegit.

## Estrena

D'una embranzida es va estrenar a càrrec d'Amazon MGM Studios el 8 d'agost de 2024.

## Referències

* ↑ «D'una embranzida». Goita què fan, ara!. [Consulta: 8 agost 2024].
* ↑ Major, Michael. «RIVERDALE's KJ Apa to Star in Kelly Blatz's ONE FAST MOVE». BroadwayWorld, June 21, 2022. [Consulta: September 2, 2022].
* ↑ Mishra, Shrishty. «'Euphoria' Star Eric Dane Cast Opposite KJ Apa in 'One Fast Move'». Collider, June 28, 2022. [Consulta: September 2, 2022].
* 1 2 3 Major, Michael. «ONE FAST MOVE Adds Maia Reficco, Edward James Olmos & Austin North». BroadwayWorld, August 12, 2022. [Consulta: September 2, 2022].
* ↑ Grobar, Matt. «'Riverdale's KJ Apa To Star In Motorcycle Racing Pic 'One Fast Move' For Writer-Director Kelly Blatz». Deadline Hollywood, June 21, 2022. [Consulta: September 2, 2022].
* ↑ Grobar, Matt. «Eric Dane Joins KJ Apa In Motorcycle Racing Pic 'One Fast Move'». Deadline Hollywood, June 28, 2022. [Consulta: September 2, 2022].
* ↑ Major, Michael. «Eric Dane Joins KJ Apa In Motorcycle Racing Film ONE FAST MOVE». BroadwayWorld, June 28, 2022. [Consulta: September 2, 2022].
* ↑ Grobar, Matt. «'One Fast Move': Maia Reficco, Edward James Olmos & Austin North Board Motorcycle Racing Pic From Gulfstream Pictures And Luber Roklin». Deadline Hollywood, August 11, 2022. [Consulta: September 2, 2022].
* ↑ Melissa, Billie. «One Fast Move: New Stills Released From Upcoming Film Starring K.J. Apa». Men's Journal, June 2, 2024. [Consulta: July 2, 2024].
# D-Sides

D-Sides és una compilació del grup Gorillaz que conté cares B i remescles dels seus senzill i alguna cançó de bonificació. Fou publicat el novembre de 2007 i disponible en l'edició normal i deluxe. El rostre que apareix en la portada és el dimoni conegut com a Pazuzu. Va arribar a les posicions 63 i 166 en les llistes d'àlbums britànica i estatunidenca respectivament.

## Enllaços externs

* D-Sides Arxivat 2010-04-04 a Wayback Machine. a Metacritic (anglès)
# Paco Osuna

Paco Osuna Pérez (Barcelona 1974) és un discjòquei i productor català.
Després d'haver punxat en discoteques valencianes com Puzzle, Heaven o ACTV, el 1999 va esdevenir DJ resident de la discoteca eivissenca Amnesia Ibiza contractat per l'agència de Sven Väth, Cocoon. Una de les seves habilitats més destacades és la capacitat de punxar simultàniament en tres plats diferents. Les seves primeres produccions van aparèixer a Lucas Records: Smoke paper, Devil's Club Pt.1 i Devil's Club Pt.2. Més tard, va compondre produccions més famoses en segells com Marco Carola etiqueta Zenit, Plus 8, Serial Killers i M_nus. Va produir la primera part de la techno-mix-serie Amnesia: Ibiza Underground. Aquesta s'ha reproduït en diversos clubs d'Alemanya; en són un exemple el Tresor (Berlín) o U60311 (Frankfurt).

## Discografia (selecció)
### LP

* 2014 - Long Play (M_nus)

### EP

* 2007 - Crazy (Plus 8 Records)
* 2012 - Amigos Pt 2 (Plus 8 Records)

### Remixes

* Adam Beyer - Swedish silver.

### Recopilacions Mix

* Amnesia Ibiza Underground 2001 - Sessions Vol One
* Amnesia Ibiza Underground # 3 - Sessions Vol Six

## Referències

* ↑ EFE. «Paco Osuna y el techno, pasión por la música por encima del estatus de DJ» (en castellà). eldiario, 09-08-2018. [Consulta: 29 desembre 2018].
* ↑ «Paco Osuna, no hay tregua» (en castellà). El País, 09-07-2013. [Consulta: El País].
* ↑ «La pasión por la música es esencial» (en castellà). Diario de Ibiza, 24-08-2012. Arxivat de l'original el 2019-09-13. [Consulta: 29 desembre 2014].
* ↑ «Paco Osuna» (en anglès). Discogs. [Consulta: 29 desembre 2018].
# Palise

Palise és un municipi francès situat al departament del Doubs i a la regió de Borgonya - Franc Comtat. L'any 2007 tenia 117 habitants.

## Demografia
### Població

El 2007 la població de fet de Palise era de 117 persones. Hi havia 44 famílies de les quals 7 eren unipersonals (7 homes vivint sols), 15 parelles sense fills, 18 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 51 habitatges, 43 eren l'habitatge principal de la família, 6 eren segones residències i 3 estaven desocupats. 50 eren cases i 2 eren apartaments. Dels 43 habitatges principals, 36 estaven ocupats pels seus propietaris i 6 estaven llogats i ocupats pels llogaters; 1 tenia dues cambres, 1 en tenia tres, 9 en tenien quatre i 32 en tenien cinc o més. 39 habitatges disposaven pel capbaix d'una plaça de pàrquing. A 12 habitatges hi havia un automòbil i a 31 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Palise el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 8 |
| 0 | 65 a 69 | 0 |
| 4 | 60 a 64 | 0 |
| 4 | 55 a 59 | 4 |
| 0 | 50 a 54 | 0 |
| 4 | 45 a 49 | 0 |
| 0 | 40 a 44 | 0 |
| 4 | 35 a 39 | 0 |
| 12 | 30 a 34 | 12 |
| 8 | 25 a 29 | 12 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 4 |
| 12 | 0 a 4 | 12 |

## Economia

El 2007 la població en edat de treballar era de 69 persones, 55 eren actives i 14 eren inactives. De les 55 persones actives 53 estaven ocupades (28 homes i 25 dones) i 2 estaven aturades (2 homes). De les 14 persones inactives 8 estaven jubilades, 4 estaven estudiant i 2 estaven classificades com a «altres inactius».

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Palise a l'INSEE.
* Évolution et structure de la population Fitxa amb el detall de dades de Palise a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Palisades Park

Palisades Park és una població dels Estats Units a l'estat de Nova Jersey. Segons el cens del 2008 tenia 19.375 habitants.

## Demografia

Segons el cens del 2000, Palisades Park tenia 17.073 habitants, 6.247 habitatges, i 4.447 famílies. La densitat de població era de 5.447,9 habitants/km².
Dels 6.247 habitatges en un 30,6% hi vivien nens de menys de 18 anys, en un 54,9% hi vivien parelles casades, en un 10,4% dones solteres, i en un 28,8% no eren unitats familiars. En el 22,9% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,73 i el nombre mitjà de persones que vivien en cada família era de 3,2.
Per edats la població es repartia de la següent manera: un 19,4% tenia menys de 18 anys, un 9,1% entre 18 i 24, un 37,8% entre 25 i 44, un 21,7% de 45 a 60 i un 12,1% 65 anys o més.
L'edat mediana era de 36 anys. Per cada 100 dones de 18 o més anys hi havia 97,8 homes.
La renda mediana per habitatge era de 48.015 $ i la renda mediana per família de 54.503 $. Els homes tenien una renda mediana de 37.204 $ mentre que les dones 31.997 $. La renda per capita de la població era de 22.607 $. Aproximadament el 8,5% de les famílies i el 9,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Palisades Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Palisades Park». American Fact Finder. Oficina del Cens dels Estats Units, 12-01-2010.
# Padarovce

Padarovce és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1407.